**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā |  Nr.251/6(prot. Nr.6, 9.§) |  |

Par projektu “Digitālā dvīņa platformas

izveide inovatīvai pašvaldību pakalpojumu

nodrošināšanai”

Pamatojoties uz Pašvaldību likuma 4. panta pirmās daļas 20. un 22. punktu, Ministru kabineta 2023. gada 27. jūnija noteikumiem Nr.350 “Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi”, Kurzemes plānošanas reģiona attīstības programmas 2021.-2027. gadam” prioritāti “Pievilcīga dzīves vide (P5)”, rīcības virzienu “Inovatīvu, pieejamu un efektīvu pakalpojumu nodrošināšana (RV 5.1.)”, rīcību “Viedu un inovatīvu pakalpojumu izstrāde un ieviešana pašvaldībās (R 5.1.3.)” (2022. gada 31. maija Attīstības padomes sēdes lēmums par “Kurzemes plānošanas reģiona attīstības programmas 2021.-2027. gadam un Vides pārskata apstiprināšanu” (protokols Nr.05/22, §1.)), Liepājas valstspilsētas un Dienvidkurzemes novada attīstības programmā 2022.-2027. gadam iekļauto projektu JPr\_209 “Digitālā dvīņa platformas izveide inovatīvai pašvaldību pakalpojumu nodrošināšanai”, izskatot Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6) un Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atbalstīt Liepājas valstspilsētas pašvaldības, tās iestādes “Liepājas Centrālā administrācija” personā, kā sadarbības partnera dalību projektā “Digitālā dvīņa platformas izveide inovatīvai pašvaldību pakalpojumu nodrošināšanai” (turpmāk – Projekts) Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” (turpmāk – Programma) ietvaros Eiropas Reģionālās attīstības fonda (turpmāk – ERAF) finansējuma saņemšanai.

2. Apstiprināt Projekta Liepājas valstspilsētas pašvaldības darbībām kopējās izmaksas 282 952,00 EUR (divi simti astoņdesmit divi tūkstoši deviņi simti piecdesmit divi *euro*) apmērā, no kurām:

2.1. ERAF finansējums (85%) – 240 509,20 EUR;

2.2. Liepājas valstspilsētas pašvaldības līdzfinansējums (15%) – 42 442,80 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 42 442,80 EUR (četrdesmit divi tūkstoši četri simti četrdesmit divi *euro* un 80 centi) apmērā:

3.1. 2025. gadā – 21 221,40 EUR;

3.2. 2026. gadā – 10 610,70 EUR;

3.3. 2027. gadā – 10 610,70 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 120 254,60 EUR (simt divdesmit tūkstoši divi simti piecdesmit četri *euro* un60 centi) apmērā:

4.1. 2025. gadā – 21 221,40 EUR;

4.2. 2026. gadā – 49 516,60 EUR;

4.3. 2027. gadā – 49 516,60 EUR.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc Projekta apstiprināšanas un publisko iepirkumu rezultātiem.

6. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, tai skaitā, sadarbības līgumu ar Projekta vadošo partneri (Ventspils valstspilsētas pašvaldības iestāde “Ventspils Digitālais centrs”), iepirkumu līgumus, Projektu un tā izpildi pamatojošos dokumentus, atskaites.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Attīstības pārvaldei, Izpilddirektora birojam, Juridiskajai daļai, Finanšu pārvaldei, IT daļai, Liepājas Izglītības pārvaldei |